text:
Friday, August 28, 2009
2-na, LUNGLEN HNEM'AN
Kum 1996 khan National Workshop neiin India ram territory zawng zawng atangin mi thahnem fe kan kalkhawma, keini IET lam chu chutihlaia kan Field Secretary tuna kan International Secretary ho hian kan kal ve hlawma, fiamthu kan duh tlanga kan nui deuh ham ham renga, kan Pu pawh hi a nuih a za-in tun thleng hian min la zawt zauh zauh thina, chu ta ka sawi chu kan sawi nawn leh a nge:
Hman deuh laia Aizawla pa lar tak mai leh mi hriat hlawh tak mai, khawlaia sap lukhum khuma, kekawrbul ha in emaw, ngotekher vengin emaw, tie suih zaiha, mangai pheikhawk tle tak bun a khawlai leng thin PU LALRUAIA kha ani a, a chanchin ka sawi chu ni.
Ni khat chu Kulikawn paho nilum ai naah, Pu Lalruaia chuan " Nimin chu mauhakah ka va kala, kawngthlangah hian thil hi alo ri rawk rawk maia, ka zuk daka, ka han hmusual nasa em em khawp mai a, a mak ngei mai " atia. Pa ho chuan Engngemawni dawn tak le, chutiang i va hmuh sual chu le? an tia, Pu Ruaia chuan " Ramarpa emaw ni, Rulngan emaw ni, Sakeibaknei emaw ni, arafanghma alo thial pawng pawng maia" atia, Pa ho chuan an awih lo em em maia, " Hmusual pawh ni ta la, a nih in a ni thei lo reng reng, thil han hmuhpawlh theih chi a ni lo reng reng" an tia, Pu Ruaia chuan " chutiang taka ka hmuh avang chuan a lawm ka hmuhsual nasat em em ni reng ni, hrefiah fak ila chu, ka hmusual nang" ati ve tlat si.
No.3. Kan tleirawl laiin Pu Kaptea hnenah kan inhlawhfa thina, fur lai a nia, khua hi zing lamah chuan a tha fua, mahse chawhma chanve vel atang hian a chhe nileng leh mai thin a, hlawhfa chhawrtu tan chuan a uihawm duh viau reng thjina, tuk khat chu Pu Kaptea (Chaltlang Dawrkawn) te kawtah an hlawhfa ho tur te chuan Police Barrick rawng hnawih tur hian rawngbur vel kan khai far maia, Hmunpui lam leh Sairum lam te chu a Hauhukdul ruih maia, khawchhak lam erawhchu ni a sa deuh roh thunga, kan kal hma deuh chuan:
Pu Kaptea chuan " Vawiin khua a tha a ngem aw" a ti vung vunga, chutah a bul maia lo ding Pu Lalruaia chuan " Ka hre bik lo le " tiin alo chhang vat maia, Pu Kaptea a thin a ur ta, " Lalruai, nanga lo chhan tur ka ni em ni? ka in a ngampa taka chaw rawn lam mai mai in chutiang tea min han chhan ngam chu le" ati ta mai, chutah Pu Ruaia chuan " Zawhna siamtu in a an chhanna huat leh tak tlat mai si chuh, zawhna te pawh hi siam tlak leh tlak lo a awm theih dawn a nih hi " atia lawm.
Aizawl Bawrhsap Pu Ingtya IAS khan Pu Lalruaia kha a hmelhriat ve a, a biak dan tawk pawh a thiam fu a ni awm e, " Lalruai, nang enge i chak ber ?" tiin a zawta, Pu Ruaia chuan " Motor reng reng ka kal duhna apianga a frontseat a thut theih vek hi ka chak ber mai " a tia, Bawrhsap pawh chuan " Kawng a motor khalhten in motor a Pu Lalruaia'n lo chuan ve a dil che u chuan a duhna tak a fronseat a lo thut tir theuh turin ka hriattir a che u" tiin Lushai Clerk hnenah daily order a siam tir e an tia lawm.
Pu Ingtya bawk hi Bawrhsap a a rawn awm lai khan, thingtlang mite kha a ngaihsak em em maia, ke a kal te khan a zin awllo maia, ei leh in thuah pawh mi ei leh in ang kha a tawm thei ve vek mai bawka, ropui taka han zin vei vah te kha a duh vak lo thin mah mah mai an ti.
Vawikhat pawh hmarchhak lamah khian( a khua chu sawi lo mai ila) a zina, chu khua chuan tuikhur hi an nei tha lo khawp maia, tuihna chu a tha mahse a "khur" ber kha an nei tha lo tlat maia, chu khuaa an V/C te chuan tuikhur siamna an lo dila, a C.A. hruaite khan thiam takin an lo sawipui bawka, chutah an Bawrhsap chuan an sawi zawh rual chuan " Aw, tuikhur RCC a siamna tur grant ka pe a che u, Aizawl ka thlen thlak hunah kan rawn tifel nghal ang" a tia, an rinaia a pek ran tak avang chuan an ngaih te kha atha lo zaw mah mah ta maia, an VCP chuan " Kapu, milian ho hian awlsam tak hian, kan rawn tih sak ang che u, ka rawn pe nghal ang che u, te hi in ti a, Aizawl in thlenga, keini thingtlang kilkhawra awm te hnena in thutiam hi in theihnghilh leh mai thin a, beiseina hian kan lo thlir, atak hi a awm thei mang thin si lova " a han ti dek dek hi a ni awma, chutah le, Pu Ingty-a Garo thin khan a tuar ta lo a ni ang chu " I am Sanctioning Officer, I sanctioned" tih pahin dawhkan a chum dum mai a ni awm a sin, hneh ve riap riap tak leh a thusawi tawh chu, hlen ngei tum tlat chi a nih a nemnghehna a ni awm e.
No. 4. Behliangchhip a kan awm laiin, tlai khat chu Bullut hi ka kapthlaa, tlaiah kan chhuma alo tui kher maia, chu mi zan chuan kan CSM Pu Denghera In ah Corps Council kan nei dawna, kan tan hma kan ti ti lai chuan, kan R.S. Pu Thangliana'n " C.O. pa, i Bullut sa chu a tui em, Bullut sa hi sa pui a ang ve khawp a sin" tiin min zawta, kei pawh chua n ka rinaia a tui thuin ka chhanga, chutah Pu Denghera chuan Kheda a Headmaster a a awm lai Savva sa an ei nasat zia thu sawi pah in:
" Kheda a kan awm laiin leilet ko tlanga Ramarpa nalh tak mai ding hi kan kap vir nawk maia, a hnuah Zawngtah bawr mu hmin tawh tlana Vaki lo fu khawm kha musep in ka'n kah a leh, vawikhat kahah Vaki 13 ka kapthlaa, Sava tui chi ve ve an ni bawka, Zosanglura nu in a engnge tui zawk fiah a duh ta tlat mai, chu mi tlaiah chuan a engnge tui zawk tih fiah nan, BEL HRAN AH KAN HAN CHHUM PAWLH TA MAI A a ti ta maia, kan nui nasa teh a sin, Bel hrana chhumpawlh kha a harsa viau in kan ring sia, mahse a harnpa ve ve a an chhum kha an lo ei pawlh a ni zawk awm e.
Hman deuh laia Aizawla pa lar tak mai leh mi hriat hlawh tak mai, khawlaia sap lukhum khuma, kekawrbul ha in emaw, ngotekher vengin emaw, tie suih zaiha, mangai pheikhawk tle tak bun a khawlai leng thin PU LALRUAIA kha ani a, a chanchin ka sawi chu ni.
Ni khat chu Kulikawn paho nilum ai naah, Pu Lalruaia chuan " Nimin chu mauhakah ka va kala, kawngthlangah hian thil hi alo ri rawk rawk maia, ka zuk daka, ka han hmusual nasa em em khawp mai a, a mak ngei mai " atia. Pa ho chuan Engngemawni dawn tak le, chutiang i va hmuh sual chu le? an tia, Pu Ruaia chuan " Ramarpa emaw ni, Rulngan emaw ni, Sakeibaknei emaw ni, arafanghma alo thial pawng pawng maia" atia, Pa ho chuan an awih lo em em maia, " Hmusual pawh ni ta la, a nih in a ni thei lo reng reng, thil han hmuhpawlh theih chi a ni lo reng reng" an tia, Pu Ruaia chuan " chutiang taka ka hmuh avang chuan a lawm ka hmuhsual nasat em em ni reng ni, hrefiah fak ila chu, ka hmusual nang" ati ve tlat si.
No.3. Kan tleirawl laiin Pu Kaptea hnenah kan inhlawhfa thina, fur lai a nia, khua hi zing lamah chuan a tha fua, mahse chawhma chanve vel atang hian a chhe nileng leh mai thin a, hlawhfa chhawrtu tan chuan a uihawm duh viau reng thjina, tuk khat chu Pu Kaptea (Chaltlang Dawrkawn) te kawtah an hlawhfa ho tur te chuan Police Barrick rawng hnawih tur hian rawngbur vel kan khai far maia, Hmunpui lam leh Sairum lam te chu a Hauhukdul ruih maia, khawchhak lam erawhchu ni a sa deuh roh thunga, kan kal hma deuh chuan:
Pu Kaptea chuan " Vawiin khua a tha a ngem aw" a ti vung vunga, chutah a bul maia lo ding Pu Lalruaia chuan " Ka hre bik lo le " tiin alo chhang vat maia, Pu Kaptea a thin a ur ta, " Lalruai, nanga lo chhan tur ka ni em ni? ka in a ngampa taka chaw rawn lam mai mai in chutiang tea min han chhan ngam chu le" ati ta mai, chutah Pu Ruaia chuan " Zawhna siamtu in a an chhanna huat leh tak tlat mai si chuh, zawhna te pawh hi siam tlak leh tlak lo a awm theih dawn a nih hi " atia lawm.
Aizawl Bawrhsap Pu Ingtya IAS khan Pu Lalruaia kha a hmelhriat ve a, a biak dan tawk pawh a thiam fu a ni awm e, " Lalruai, nang enge i chak ber ?" tiin a zawta, Pu Ruaia chuan " Motor reng reng ka kal duhna apianga a frontseat a thut theih vek hi ka chak ber mai " a tia, Bawrhsap pawh chuan " Kawng a motor khalhten in motor a Pu Lalruaia'n lo chuan ve a dil che u chuan a duhna tak a fronseat a lo thut tir theuh turin ka hriattir a che u" tiin Lushai Clerk hnenah daily order a siam tir e an tia lawm.
Pu Ingtya bawk hi Bawrhsap a a rawn awm lai khan, thingtlang mite kha a ngaihsak em em maia, ke a kal te khan a zin awllo maia, ei leh in thuah pawh mi ei leh in ang kha a tawm thei ve vek mai bawka, ropui taka han zin vei vah te kha a duh vak lo thin mah mah mai an ti.
Vawikhat pawh hmarchhak lamah khian( a khua chu sawi lo mai ila) a zina, chu khua chuan tuikhur hi an nei tha lo khawp maia, tuihna chu a tha mahse a "khur" ber kha an nei tha lo tlat maia, chu khuaa an V/C te chuan tuikhur siamna an lo dila, a C.A. hruaite khan thiam takin an lo sawipui bawka, chutah an Bawrhsap chuan an sawi zawh rual chuan " Aw, tuikhur RCC a siamna tur grant ka pe a che u, Aizawl ka thlen thlak hunah kan rawn tifel nghal ang" a tia, an rinaia a pek ran tak avang chuan an ngaih te kha atha lo zaw mah mah ta maia, an VCP chuan " Kapu, milian ho hian awlsam tak hian, kan rawn tih sak ang che u, ka rawn pe nghal ang che u, te hi in ti a, Aizawl in thlenga, keini thingtlang kilkhawra awm te hnena in thutiam hi in theihnghilh leh mai thin a, beiseina hian kan lo thlir, atak hi a awm thei mang thin si lova " a han ti dek dek hi a ni awma, chutah le, Pu Ingty-a Garo thin khan a tuar ta lo a ni ang chu " I am Sanctioning Officer, I sanctioned" tih pahin dawhkan a chum dum mai a ni awm a sin, hneh ve riap riap tak leh a thusawi tawh chu, hlen ngei tum tlat chi a nih a nemnghehna a ni awm e.
No. 4. Behliangchhip a kan awm laiin, tlai khat chu Bullut hi ka kapthlaa, tlaiah kan chhuma alo tui kher maia, chu mi zan chuan kan CSM Pu Denghera In ah Corps Council kan nei dawna, kan tan hma kan ti ti lai chuan, kan R.S. Pu Thangliana'n " C.O. pa, i Bullut sa chu a tui em, Bullut sa hi sa pui a ang ve khawp a sin" tiin min zawta, kei pawh chua n ka rinaia a tui thuin ka chhanga, chutah Pu Denghera chuan Kheda a Headmaster a a awm lai Savva sa an ei nasat zia thu sawi pah in:
" Kheda a kan awm laiin leilet ko tlanga Ramarpa nalh tak mai ding hi kan kap vir nawk maia, a hnuah Zawngtah bawr mu hmin tawh tlana Vaki lo fu khawm kha musep in ka'n kah a leh, vawikhat kahah Vaki 13 ka kapthlaa, Sava tui chi ve ve an ni bawka, Zosanglura nu in a engnge tui zawk fiah a duh ta tlat mai, chu mi tlaiah chuan a engnge tui zawk tih fiah nan, BEL HRAN AH KAN HAN CHHUM PAWLH TA MAI A a ti ta maia, kan nui nasa teh a sin, Bel hrana chhumpawlh kha a harsa viau in kan ring sia, mahse a harnpa ve ve a an chhum kha an lo ei pawlh a ni zawk awm e.
Posted by Rama at 4:43 PM 3 comments:
Labels: Khawhar tak awm te pual
LUNGLEN HNEM'AN
RILRU CHAK: Hmanlai tawhah khan, Major Biaksailovi pu te zing a mi Pu Manthanga chuan Thiltlang khua atang in Aizawlah ava kala, chutih lai chuan Zosap te khan Sikul an lo la tan hlim chauh kha a nia, Pu Manthanga pawh chuan chutia lehkhapuana ziak lo chhiar theih ta mai leh, midangte ziak, midangin lo chhiar ve theih leh zel mai chu tha dawn hian a hre khawp maia, Sapho Sikul siamah chuan va zir ve ngei tur niin a hriaa, Aizawlah a awm remchang hlauh bawk nen.
A tukah chuan Zosapho Sikul ah chuan ava kal ve taa, A AW B an lo zirtir a, chawhnu lam chu a tuk a Thiltlang lam a a haw leh ni tur a nih avangin a kal chhunzawm ta lova. A tukah chuan an khaw lamah chuan a haw taa.
Kumthum lai a ral tawh tihin, nikhat chu Aizawl atangin Bawrhsap Parwana alo thleng thut maia Lal leh Upaho lahin engnge chu parwana ah chuan inziak an chhiar thiam loh avangin an hre si lo, mahse a thawntu lah Mizorama Lalber a ni tih an hre si, an Khawchhiar an va koh tir lahin, a ni alo ramriak daih mai si, an mangang ta em em maia, an zinga pakhat chuan ' Manthanga pawhin a chhiar ve thei awm a sin' a han ti zauh maia, chutah Lalpa chuan Manthanga chu arang a ranga lo kal turin va ko vat rawh u a tia, an va ko taa.
Lalpa chuan " hei Manthang, Bawrhsap Parwana kan hmua, a chhiar turin khawchhiarpa lah a awm si lova, nangin han chhiar teh khai" atia, Pu Manthanga chuan, "Lalpa chawhma chauh A AW va zir ka nia, hawrawp thenkhat ka theihnghilh nual tawh bawk sia, ka chhiar thei in ka ring lo" a tia, mahse Lalpa chuan chhiar tho tho tur khan a ti tlat mai sia, Pu Manthanga chuan Lal kha a hlau ve tho mai sia, huphurh tak mai chung chuan a han chhiar ta a lawm:
" Adama ka dem deuh
, in hlothlawh awlbawl lai te a nih bawk chuan, Lungleiah ka e ka le, Hnahthial a mi Bung rawt tur, Bawngtuta kha lo kal rawh se" tiin a han chhiar chhuak taa, Lalpa ho chuan chu thu an han hria chu, an chhiar chhuah hma ai mah khan an buai ta zawk tlat maia, Bawrhsap lehkha a ni si, a thu an hrefiah thiam lo hle maia, " A engah chuan ngemaw Bawrhsap chuan Adama te chu an dem deuh chu ni ang, keini ang khaw te tena Hnahthial Bung han rawt pawh chuh, alian tham si nen, chu a chhap ah mi anglo Bawngtuta te lo kal rawh se han tih reng reng mai te chu, thil ni thei a ni dawn emmaw ni le? a... engpawhnise Manthang, i chhiar a a lawmawm e, Khawchhiarpa ram riak chu ko turin tlangval ho i tir phawt mai teh ang u" an ti taa, tlangval 2 an tir taa.
Zanlai thleng mai chuan Lal leh upate chuan Khawchhiarpa chu an lo nghak thap maia, zanlai pelh ah chuan akotu te nen chuan khawchhiarpa chu alo thleng taa, Lalpa leh Upaho te chuan hlauthawng leh nghakhlel takin Khawchhiarpa chhiar lai chu an lo ngaithlaa, a han chhiar taa:
" A dama in dama, in hlothlawh awl len lai te a nih chuan, Lungleiah kala Hnahthial a mi Bungrua phurh tur, Bawngtuthlawh ken bawk tur" tih alo ni awm a, Pu Manthanga chhiar dan nen khan a in ang vak lo na chungin a inhnaih ve thuak mai, hawrawp thenkhat a theihnghilh tlat vang a ni.
" Bawrhsap hian engatinge Adama hi a dem deuh ni ang aw, a thu reng rengah
A tukah chuan Zosapho Sikul ah chuan ava kal ve taa, A AW B an lo zirtir a, chawhnu lam chu a tuk a Thiltlang lam a a haw leh ni tur a nih avangin a kal chhunzawm ta lova. A tukah chuan an khaw lamah chuan a haw taa.
Kumthum lai a ral tawh tihin, nikhat chu Aizawl atangin Bawrhsap Parwana alo thleng thut maia Lal leh Upaho lahin engnge chu parwana ah chuan inziak an chhiar thiam loh avangin an hre si lo, mahse a thawntu lah Mizorama Lalber a ni tih an hre si, an Khawchhiar an va koh tir lahin, a ni alo ramriak daih mai si, an mangang ta em em maia, an zinga pakhat chuan ' Manthanga pawhin a chhiar ve thei awm a sin' a han ti zauh maia, chutah Lalpa chuan Manthanga chu arang a ranga lo kal turin va ko vat rawh u a tia, an va ko taa.
Lalpa chuan " hei Manthang, Bawrhsap Parwana kan hmua, a chhiar turin khawchhiarpa lah a awm si lova, nangin han chhiar teh khai" atia, Pu Manthanga chuan, "Lalpa chawhma chauh A AW va zir ka nia, hawrawp thenkhat ka theihnghilh nual tawh bawk sia, ka chhiar thei in ka ring lo" a tia, mahse Lalpa chuan chhiar tho tho tur khan a ti tlat mai sia, Pu Manthanga chuan Lal kha a hlau ve tho mai sia, huphurh tak mai chung chuan a han chhiar ta a lawm:
" Adama ka dem deuh
, in hlothlawh awlbawl lai te a nih bawk chuan, Lungleiah ka e ka le, Hnahthial a mi Bung rawt tur, Bawngtuta kha lo kal rawh se" tiin a han chhiar chhuak taa, Lalpa ho chuan chu thu an han hria chu, an chhiar chhuah hma ai mah khan an buai ta zawk tlat maia, Bawrhsap lehkha a ni si, a thu an hrefiah thiam lo hle maia, " A engah chuan ngemaw Bawrhsap chuan Adama te chu an dem deuh chu ni ang, keini ang khaw te tena Hnahthial Bung han rawt pawh chuh, alian tham si nen, chu a chhap ah mi anglo Bawngtuta te lo kal rawh se han tih reng reng mai te chu, thil ni thei a ni dawn emmaw ni le? a... engpawhnise Manthang, i chhiar a a lawmawm e, Khawchhiarpa ram riak chu ko turin tlangval ho i tir phawt mai teh ang u" an ti taa, tlangval 2 an tir taa.
Zanlai thleng mai chuan Lal leh upate chuan Khawchhiarpa chu an lo nghak thap maia, zanlai pelh ah chuan akotu te nen chuan khawchhiarpa chu alo thleng taa, Lalpa leh Upaho te chuan hlauthawng leh nghakhlel takin Khawchhiarpa chhiar lai chu an lo ngaithlaa, a han chhiar taa:
" A dama in dama, in hlothlawh awl len lai te a nih chuan, Lungleiah kala Hnahthial a mi Bungrua phurh tur, Bawngtuthlawh ken bawk tur" tih alo ni awm a, Pu Manthanga chhiar dan nen khan a in ang vak lo na chungin a inhnaih ve thuak mai, hawrawp thenkhat a theihnghilh tlat vang a ni.
" Bawrhsap hian engatinge Adama hi a dem deuh ni ang aw, a thu reng rengah
Posted by Rama at 3:42 PM No comments:
Wednesday, August 26, 2009
LUNGLEN HNEMAN
Kan naupan lai khan han ti ve ngial ila, Sapram (England) Ni tla seng lova roreltu, Lalbanga (King Edward) an tih mai thinin nuthlawi Simpsoni avanga a Lallukhum a han chan ta mai thu kha sawi ala hlawh hle in, chu mai chu duhtawk lova LALBANGA hla thiam tak maia an phuah " Nuthlawi a kang lo a pawi ber mai " tih kha pitar/putar ten nauawihna hla takah an la hmang thina, keini ram a zawnga ram thlaler ber maia khawsa te pawh khan, Lalber Edwarda'n a Lallukhum a han kalsan ta mai kha an lo ui thlu ve a ni chek ang chu.
Mi pakhat chuan : kha Lalbanga hla Mizo phuah kha Lalbanga hian lo hre hma deuh chu nisela, a Lalna a kalsan loh phah mai awm e, a ti e an tia, a hriat pawh chu alo hre ve dawn emaw ni reng reng ni, zeldina thubawl pawh a nimahna le.
Khatia nuthlawi buk a rih tak zawk avanga King Edwarda'n a Lalna a han kalsan tak tak dawn meuh chuan, a rinai daih mai khan alo harsa a ni chek a ni ang, a hreh em em maia, mahse Parliament lam khan duhthlang fel thuai thuai turin an lo nawr ve sek tawh bawk si, kumkhua maia a chanchin than dan tur te, England Lal chhungkaw ropuina a 'sernung' awmreng mai turte a ngaihtuah khan, harsa ti tak mai chung khan thutlukna siamin, Nuthlawi kha a thlang ta kha a ni a.
Khatia nuthlawi an thlan tak thu, a thutlukna Parliament ho a han hriattir dawn meuh chuan a harsat dan tur chu sawifiah thiam pawh harsa tak tur a ni a, chanchin ziak mi te pawhin chu lai tak chu an ziak chhuak thiam kher lovang, mahse Mizo pa bawk hian an lo thiam lehpeka, khawvela Lal In ropui ber, hmingthang ber mai a han chhuahsan tur leh khawvela Lalna ropui ber mai han kalsan tur chu a rilru tur an lo phuah sak taa:
1. Ka nu ka naute u, damtakin aw,
Lallai pelin keizawng ka liam ta nge
Lal Crown ka hnawla, chhailai 'D' vangin'
India ram khuavel a thangchhuak ngei ang.
2. An rel sual em ni, Parliament ho hian,
Lei Lallukhum hi Palace run chhungah
Ka hmangaih-i tel lova khum ai chuan,
Parliament rawn-in Ka nau lal rawh se.
ti kha n an lo phuah sak thiama, chang dang pawh tha tak ala awma, ka hrechhuak zo ta lo, a hun lai chuan Zoramah hian ' Ka sual rit tak leh Lei ninawm hi ' tih thluk khan lungrun fe fe in, Lalbanga khawngaihna nen an lo sakpui thin zuk nia.
A ni King Edward-a lah a nupui thar nen chuan England chhuahsanin an liam ta vuah vuah mai sia, tichuan Parliament rorelna chuan englaimaha Sapram Lalber nih inbeisei ngai reng reng lo, a nau kha Lalber lukhum an khumtir ta a, chu bawk chu a lawm Mizoten hmingah an lo chawi ve leha Khumtira, Khumtiri tih te kan lo put ve lehna hlawm chu ni.
LALLUKHUM KHUMTIR THU han sawi takah chuan, Bawngkawna UPC Upa Saptawnliana leh Baktawng Siamliana te an sipai tan laiin Calcutta khawpuiah pheikhawk lei turin China pa dawrah an kala, dawr neitu pa chuan saptawng chanchinbu hi alo chhiar vung vung maia, an ni thiandun a han hmuh khan a thu chhiar lai Sapram Lalnu in Lallukhum a khumna tur (Coronation) programme kha a ngaihsan lemloh em avang emawni dawn ni, Hindi thiam leh thiam lo khan a hrilh ta a nih chu : LONDON bosty malum he ? anni khan MALUM HE SAHEB an tia, chuatha China pa chuan, U HA ME EK LARKI HE a han ti leha, anni thian duh chuan JI SAHEB tiin an lo bu leh nghata, chutah China pa chuan KAL PAWRSU ME, USH NE TUPI MILEGA a han ti ta reuh a ni awm a sin, London khawpui meuh pawh BOSTY ah an chantira CROWN meuh pawh TUPI an ti duh tawk a ni. Theuneu lo tak chu an ni hlawm, an in ngaisang tha duh vak lo khawp mai.
Mi pakhat chuan : kha Lalbanga hla Mizo phuah kha Lalbanga hian lo hre hma deuh chu nisela, a Lalna a kalsan loh phah mai awm e, a ti e an tia, a hriat pawh chu alo hre ve dawn emaw ni reng reng ni, zeldina thubawl pawh a nimahna le.
Khatia nuthlawi buk a rih tak zawk avanga King Edwarda'n a Lalna a han kalsan tak tak dawn meuh chuan, a rinai daih mai khan alo harsa a ni chek a ni ang, a hreh em em maia, mahse Parliament lam khan duhthlang fel thuai thuai turin an lo nawr ve sek tawh bawk si, kumkhua maia a chanchin than dan tur te, England Lal chhungkaw ropuina a 'sernung' awmreng mai turte a ngaihtuah khan, harsa ti tak mai chung khan thutlukna siamin, Nuthlawi kha a thlang ta kha a ni a.
Khatia nuthlawi an thlan tak thu, a thutlukna Parliament ho a han hriattir dawn meuh chuan a harsat dan tur chu sawifiah thiam pawh harsa tak tur a ni a, chanchin ziak mi te pawhin chu lai tak chu an ziak chhuak thiam kher lovang, mahse Mizo pa bawk hian an lo thiam lehpeka, khawvela Lal In ropui ber, hmingthang ber mai a han chhuahsan tur leh khawvela Lalna ropui ber mai han kalsan tur chu a rilru tur an lo phuah sak taa:
1. Ka nu ka naute u, damtakin aw,
Lallai pelin keizawng ka liam ta nge
Lal Crown ka hnawla, chhailai 'D' vangin'
India ram khuavel a thangchhuak ngei ang.
2. An rel sual em ni, Parliament ho hian,
Lei Lallukhum hi Palace run chhungah
Ka hmangaih-i tel lova khum ai chuan,
Parliament rawn-in Ka nau lal rawh se.
ti kha n an lo phuah sak thiama, chang dang pawh tha tak ala awma, ka hrechhuak zo ta lo, a hun lai chuan Zoramah hian ' Ka sual rit tak leh Lei ninawm hi ' tih thluk khan lungrun fe fe in, Lalbanga khawngaihna nen an lo sakpui thin zuk nia.
A ni King Edward-a lah a nupui thar nen chuan England chhuahsanin an liam ta vuah vuah mai sia, tichuan Parliament rorelna chuan englaimaha Sapram Lalber nih inbeisei ngai reng reng lo, a nau kha Lalber lukhum an khumtir ta a, chu bawk chu a lawm Mizoten hmingah an lo chawi ve leha Khumtira, Khumtiri tih te kan lo put ve lehna hlawm chu ni.
LALLUKHUM KHUMTIR THU han sawi takah chuan, Bawngkawna UPC Upa Saptawnliana leh Baktawng Siamliana te an sipai tan laiin Calcutta khawpuiah pheikhawk lei turin China pa dawrah an kala, dawr neitu pa chuan saptawng chanchinbu hi alo chhiar vung vung maia, an ni thiandun a han hmuh khan a thu chhiar lai Sapram Lalnu in Lallukhum a khumna tur (Coronation) programme kha a ngaihsan lemloh em avang emawni dawn ni, Hindi thiam leh thiam lo khan a hrilh ta a nih chu : LONDON bosty malum he ? anni khan MALUM HE SAHEB an tia, chuatha China pa chuan, U HA ME EK LARKI HE a han ti leha, anni thian duh chuan JI SAHEB tiin an lo bu leh nghata, chutah China pa chuan KAL PAWRSU ME, USH NE TUPI MILEGA a han ti ta reuh a ni awm a sin, London khawpui meuh pawh BOSTY ah an chantira CROWN meuh pawh TUPI an ti duh tawk a ni. Theuneu lo tak chu an ni hlawm, an in ngaisang tha duh vak lo khawp mai.
Posted by Rama at 4:29 PM 1 comment:
Labels: Hmunkhawhar a awmte pual
Tuesday, August 25, 2009
KA DUH EM A SIN MAW
KA DUH EM A SIN MAW
Upa in an ti mathlawnlovin, kum alo tam hian hmalam hun awm leh tur thlir aiin, hun kal tawhten min pawt na zawk tawh thin; an tih hi a dik ngei a ni ang tih ka approved ta niin ka inhria.
Nimin piah khan kan Pu (IS) blog ah ka zuk lenglut zawka, a naupan laia pawnto hla nen lama a rawn khui chhuak ta mai chu a ni meuh pawh Upate thuah hian a bang bik lo ve, ka ti beuh va, a thiamawm ka tiin, ka thlawp khawp mai.
He ka article hi ka ziah atan a mawi nge mawi lo tih lam ka dawn si se peih lo, thamrala'n ka phal lova, ka rilruah theihnghilh pawh tum teh mah ila a riak reng a, ka suangtuah ru fo bawk sia, ka nupui tak ngial pawh ka hrilh ngam bawk si lo, miten " thuruk vawn tlat mai chu eng a pika, kan tawt up up maia, mihring kan hrilh ngam chiah lo a nih pawhin thingbul tal pawh hrilh ila kan veng huai mai a sin" an lo tih te pawh ka hrechhuak rum rum a, mahse chutiang ngawt chu tawkin ka hre si lo, ka thuruk a nia, mualpho pui a tul leh ka mualpho pui anga, a dem dem in min dem se, min zahpui an awm a nih pawhin an thu a lawm, patling, tar lam tawh ka nia, ka au chhuah pui loh chuan he ka thuruk vawn hian min kap reng mai dawn sia, tiin; ka han au chhuah pui dawn ta a ni. Ka dinhmunah ding ula , kha mi tuk a ka thil tawn ang kha tawng ve ta ula, keimah ang tho hian 'Ka duh em a sin maw' in tih vawng vawng hi ka ring ve tho che u a ni.
Kum 1980 March thla khan a ni he ka thil tawn, thinlunga cham ta reng mai hi ka tawn na chu ni, Kha mi kum khan khua a sanga tui a kang nasa em em maia mitin mai hian tuikang kan nghak hi a ni tak meuh meuh maia, Khatla Bungkawn lai tak a Pu Vanruma(L) nupui, Pi Lalhumi in chung kawng an kan luaha, tuk khat chu khawvar chian hma hian Maubawk kawng lama tui chawi tur chuan khawnvartui tin ruak kawtin ka kal taa, ala hma bawka midang tumah hmuh tur ka nei lova, khua erawhchu a thiang kuk maia, chutia ka kal zel lai chuan tuikhur pawh ka thleng tep tawh tih in, ka hma lawka ka thil hmuh chuan vawilehkhatah hian ka thinlung chhung ril ber thleng hian a rawn fan chhuak nghal vek maia, ka dinhmun ka ngaihtuah chhuak nghal thuaia, ka nihna ka hriaa, chuti khawp chuan duhawm in a tluk tur hi khawiahmah an awm dawn lo tih hrereng mah ila, ka chhiat vekna tur thil a ni mai a ngem? tumah min hmu tu reng reng an awm bawk si lo, mi min hmuh hmain kan lo peih fel leh vek hman thovanga, tun min hre chuang lovang, hetiang khawpa duhawm hi engtinnge ka chhuah phal ang, mipa ka nia, kum 30 chauh, ka hriselna pawh duhthusamin ala tha bawka, engnge ni vei ka nih nih ka nihpui mai teh ang, tiin rilru ka siam taa.
Ka tuichawina tur tin te chu kawnglaiah dim takin ka dah a, ka tuikawhna nen chuan amah chu ka pan thla taa, a nalh zia mai chu sawi thiam theih pawh a ni lo, ka en san deuh leh min en sang ve deuh hian ka hmua, ka en bir deuh leh chutiang thova min en chuan ka hmua, kha leh chen ka lo tlangval ve tawh, tukina ka tawn ang chanve chanve leh pawha hmeltha hi khawvel hmeichhiaah an awm lo tih lah ka chiang em em, tichuan englaimaha ka la hmuh ngai miah lo, ka vawikhat hmuhna mai mahni se, alak a neitu nih tumin ka pan ta mai a nih chu.
Thinlung inthumrawn ulh ulh chung si chuan ka pan thla taa, ka zauthauva, ka phur in ka huphurh ru deuh bawk si, va kuah chawt mai ila nem dam te in min lo dawh dawn nge, min lo ti na mai zawk dawn, chungte chu ngaihtuah fim hman ka ni tawh lo, ka tuikawhna ngul let hnih vel chauhvin ka la khawih phak lo tihah chuan, kawngthlang khup chen vel a hnim to zingah chuan a zuang lut ta thurh maia, a mawina eng no nalh em em te kha a thim nghal ta hmak mai bawka, a hrilhhaithlak ngei mai, engdang alo ni lova, 'Utawk lunghlu hmuam' an sawi ang hi alo ni ta ber awm e. Mahse a mawi zia leh en no nalh zia chu a duhawm em a sin maw.
Kan Pi kan Pu ten an vanglaini an ngai thin
Keini pawhin kan vanglaini kan ngai bawk thin,
Andamarkarsarlar penglenghui le hui;
Ka Pu Mandingsap i inah ka lo leng e, ka duh ber chu
Sikithum penglenghui le hui.
Upa in an ti mathlawnlovin, kum alo tam hian hmalam hun awm leh tur thlir aiin, hun kal tawhten min pawt na zawk tawh thin; an tih hi a dik ngei a ni ang tih ka approved ta niin ka inhria.
Nimin piah khan kan Pu (IS) blog ah ka zuk lenglut zawka, a naupan laia pawnto hla nen lama a rawn khui chhuak ta mai chu a ni meuh pawh Upate thuah hian a bang bik lo ve, ka ti beuh va, a thiamawm ka tiin, ka thlawp khawp mai.
He ka article hi ka ziah atan a mawi nge mawi lo tih lam ka dawn si se peih lo, thamrala'n ka phal lova, ka rilruah theihnghilh pawh tum teh mah ila a riak reng a, ka suangtuah ru fo bawk sia, ka nupui tak ngial pawh ka hrilh ngam bawk si lo, miten " thuruk vawn tlat mai chu eng a pika, kan tawt up up maia, mihring kan hrilh ngam chiah lo a nih pawhin thingbul tal pawh hrilh ila kan veng huai mai a sin" an lo tih te pawh ka hrechhuak rum rum a, mahse chutiang ngawt chu tawkin ka hre si lo, ka thuruk a nia, mualpho pui a tul leh ka mualpho pui anga, a dem dem in min dem se, min zahpui an awm a nih pawhin an thu a lawm, patling, tar lam tawh ka nia, ka au chhuah pui loh chuan he ka thuruk vawn hian min kap reng mai dawn sia, tiin; ka han au chhuah pui dawn ta a ni. Ka dinhmunah ding ula , kha mi tuk a ka thil tawn ang kha tawng ve ta ula, keimah ang tho hian 'Ka duh em a sin maw' in tih vawng vawng hi ka ring ve tho che u a ni.
Kum 1980 March thla khan a ni he ka thil tawn, thinlunga cham ta reng mai hi ka tawn na chu ni, Kha mi kum khan khua a sanga tui a kang nasa em em maia mitin mai hian tuikang kan nghak hi a ni tak meuh meuh maia, Khatla Bungkawn lai tak a Pu Vanruma(L) nupui, Pi Lalhumi in chung kawng an kan luaha, tuk khat chu khawvar chian hma hian Maubawk kawng lama tui chawi tur chuan khawnvartui tin ruak kawtin ka kal taa, ala hma bawka midang tumah hmuh tur ka nei lova, khua erawhchu a thiang kuk maia, chutia ka kal zel lai chuan tuikhur pawh ka thleng tep tawh tih in, ka hma lawka ka thil hmuh chuan vawilehkhatah hian ka thinlung chhung ril ber thleng hian a rawn fan chhuak nghal vek maia, ka dinhmun ka ngaihtuah chhuak nghal thuaia, ka nihna ka hriaa, chuti khawp chuan duhawm in a tluk tur hi khawiahmah an awm dawn lo tih hrereng mah ila, ka chhiat vekna tur thil a ni mai a ngem? tumah min hmu tu reng reng an awm bawk si lo, mi min hmuh hmain kan lo peih fel leh vek hman thovanga, tun min hre chuang lovang, hetiang khawpa duhawm hi engtinnge ka chhuah phal ang, mipa ka nia, kum 30 chauh, ka hriselna pawh duhthusamin ala tha bawka, engnge ni vei ka nih nih ka nihpui mai teh ang, tiin rilru ka siam taa.
Ka tuichawina tur tin te chu kawnglaiah dim takin ka dah a, ka tuikawhna nen chuan amah chu ka pan thla taa, a nalh zia mai chu sawi thiam theih pawh a ni lo, ka en san deuh leh min en sang ve deuh hian ka hmua, ka en bir deuh leh chutiang thova min en chuan ka hmua, kha leh chen ka lo tlangval ve tawh, tukina ka tawn ang chanve chanve leh pawha hmeltha hi khawvel hmeichhiaah an awm lo tih lah ka chiang em em, tichuan englaimaha ka la hmuh ngai miah lo, ka vawikhat hmuhna mai mahni se, alak a neitu nih tumin ka pan ta mai a nih chu.
Thinlung inthumrawn ulh ulh chung si chuan ka pan thla taa, ka zauthauva, ka phur in ka huphurh ru deuh bawk si, va kuah chawt mai ila nem dam te in min lo dawh dawn nge, min lo ti na mai zawk dawn, chungte chu ngaihtuah fim hman ka ni tawh lo, ka tuikawhna ngul let hnih vel chauhvin ka la khawih phak lo tihah chuan, kawngthlang khup chen vel a hnim to zingah chuan a zuang lut ta thurh maia, a mawina eng no nalh em em te kha a thim nghal ta hmak mai bawka, a hrilhhaithlak ngei mai, engdang alo ni lova, 'Utawk lunghlu hmuam' an sawi ang hi alo ni ta ber awm e. Mahse a mawi zia leh en no nalh zia chu a duhawm em a sin maw.
Kan Pi kan Pu ten an vanglaini an ngai thin
Keini pawhin kan vanglaini kan ngai bawk thin,
Andamarkarsarlar penglenghui le hui;
Ka Pu Mandingsap i inah ka lo leng e, ka duh ber chu
Sikithum penglenghui le hui.
Posted by Rama at 9:51 AM 2 comments:
Wednesday, April 15, 2009
PI LALCHHUANGI KHA AW
Kan Editor bengvarna leh taimakna a vang liau liauvin, Ka Nu Lalchhuangi lungphunna hun hman dan leh thlalak te kan lo chhiarin kan lo hmu ve theia, a chungah ka lawm ngawt mai. Ka NU chhuangi kha a hmel ka hmuh hmain ka nu ka atangin a hming hi ka lo hre daih tawha, ka lo ralkhat ngainat ve em em thin a ni. Ka nu leh Pa te Phullen Corps a an awm laiin ka pianga, chutih lai chuan Nu Chhuangi kha ka nu leh pa te chhawmdawl tur leh tanpui an ngaihna a tanpui turin kan In ah chuan alo awm phei vea, chutih lai chuan kei chu nausen te ka nia, Ka Nu Chhuangi khan duat tak leh ngaina takin min pua in min awm thin, Phullen atanga ka Nu leh Pa te Zuchhip Corps lama sawn an nih pawhin an in ngai tawn hle thin.
Chuta tang daih tawh chuan Nu leh Pa te ngainat hi chuan in chhungah sawi an lo hlawh nge nge thina, kan inchhungah Nu Chhuangi hming chu a mikhual lo hle thin. Eastern Division ah DYS nia ka han awmin Sihfa Corps ka tlawh thuaia, an inah kan lut nghala,( Major Lalengmawia nen) min hmuh lehna hun hmasaber a nih ka ringa, ka tan pawh chutian g tho chu a ni. "Mama" tiin min kova, ka rilru a hneh khawp mai, Mama tia min kotu hi Ka Pi leh ka Pu (Ka pa nu leh pa te) ka Nite zinga pakhat leh Ka Nu Chhuangi te mai hi an nia, "Mama" tia koh ka hlawh ve na leh ka ngaihsan em em a nia, kan awmna ten zir seng chuan, Ropuina rama a kaisan ni leh a hiun hnuhnung Thlan siam ni hi chuan ka tel ve ngei ngei tur hi a nia, mahse chu zawng duhthusam mai a ni tawh si.
Mahse ropui tak leh mawi taka a hunhnuhnung an hman sak chu min ti lawmtu a ni ve phak a ni, kan Chief Editor zarah a thlanlung thlalak te kan han hmu ve hi ka lawm em em bawk a ni.
Chuta tang daih tawh chuan Nu leh Pa te ngainat hi chuan in chhungah sawi an lo hlawh nge nge thina, kan inchhungah Nu Chhuangi hming chu a mikhual lo hle thin. Eastern Division ah DYS nia ka han awmin Sihfa Corps ka tlawh thuaia, an inah kan lut nghala,( Major Lalengmawia nen) min hmuh lehna hun hmasaber a nih ka ringa, ka tan pawh chutian g tho chu a ni. "Mama" tiin min kova, ka rilru a hneh khawp mai, Mama tia min kotu hi Ka Pi leh ka Pu (Ka pa nu leh pa te) ka Nite zinga pakhat leh Ka Nu Chhuangi te mai hi an nia, "Mama" tia koh ka hlawh ve na leh ka ngaihsan em em a nia, kan awmna ten zir seng chuan, Ropuina rama a kaisan ni leh a hiun hnuhnung Thlan siam ni hi chuan ka tel ve ngei ngei tur hi a nia, mahse chu zawng duhthusam mai a ni tawh si.
Mahse ropui tak leh mawi taka a hunhnuhnung an hman sak chu min ti lawmtu a ni ve phak a ni, kan Chief Editor zarah a thlanlung thlalak te kan han hmu ve hi ka lawm em em bawk a ni.
Posted by Rama at 8:12 PM No comments:
Labels: Hriatreng nan
Tuesday, January 6, 2009
INTERNATIONAL SECRETARY TE NUPA IN MUMBAI AN TLAWH
Kan lo beisei sa ang in kan hotu duh tak International Secretary leh Commr. Puii ZSWM te chuan Pathianni (04.01.09) tlai dar 6:28 Pm. hian Mumbai CST Airport Kolkata atangin him dam takin an lo thlenga, Commr. Mary Rajakumari TC, Col. Kawli TSWM leh keiin kan lo hmuaka, kan han inhmu chu kan hlim khawp mai. Mumbai City lam panin kan chhuak phei nghal a, YMCA ah an thleng a, a hahdam taka an chawlh theih nan thlen zan chu lo thlahlel hle mah ila kan bawrbuai lo ta mai.
Tukin zing dar 9:30 AM ah IS leh ZSWM chu kan 3 bawkin Redshield lama kal turin kan sawm pheia, dar 12:30 PM thleng IS te nupa hian thil hrang hrang sawina leh endikna te an neih hnuin Hotute chu Redshield in COPPER CHIMNEY Hotel tha tak maiah Lunch an buatsaih saka, kan puar khawp mai.
Chawhnu lam chu THQ ah kan hotute nupa hian hun an hmanga, hei hi bialpum tan malsawmna a nih ngei kan ring. Tlai dar 6:30 PM ah an chawl thei chauhva, duhsak taka keini chhungkua hun min siam sak avangin 8:00PM ah kan In ah zanriah kan kilho va, kan hlim in kan lawm hle mai, khamlo takin dar 10:00PM ah YMCA lamah min tin san leh taa, hun tha tak tul em em chunga min neihpui hi beisei mah ila remlo thei a nih avangin, remchang min siam sak hlauh hi vannei kan inti hle a ni.
Tukin 06.01.09 Thawhlehni zing dar 10:00AM hian London pan turin an thlen in YMCA atangin kan in khalh chhuak leh taa, tun tum chu 'Pastoral visit' a lo kal an nih avangin staff Officer dangte tumah phungbawm sawm lovin, TC, CS leh TSWM te chauhin kan hmuakin kan thlah a, kan lo hmuak ropui lo hle na in, thu lam erawh chu a puitling hle thung. Airport ah kan in bye bye liam ta chu, khua a harin lung a leng nghal vung vung mai, Pathian zarah tawn lehni a awm thuai ang chu.
Tukin zing dar 9:30 AM ah IS leh ZSWM chu kan 3 bawkin Redshield lama kal turin kan sawm pheia, dar 12:30 PM thleng IS te nupa hian thil hrang hrang sawina leh endikna te an neih hnuin Hotute chu Redshield in COPPER CHIMNEY Hotel tha tak maiah Lunch an buatsaih saka, kan puar khawp mai.
Chawhnu lam chu THQ ah kan hotute nupa hian hun an hmanga, hei hi bialpum tan malsawmna a nih ngei kan ring. Tlai dar 6:30 PM ah an chawl thei chauhva, duhsak taka keini chhungkua hun min siam sak avangin 8:00PM ah kan In ah zanriah kan kilho va, kan hlim in kan lawm hle mai, khamlo takin dar 10:00PM ah YMCA lamah min tin san leh taa, hun tha tak tul em em chunga min neihpui hi beisei mah ila remlo thei a nih avangin, remchang min siam sak hlauh hi vannei kan inti hle a ni.
Tukin 06.01.09 Thawhlehni zing dar 10:00AM hian London pan turin an thlen in YMCA atangin kan in khalh chhuak leh taa, tun tum chu 'Pastoral visit' a lo kal an nih avangin staff Officer dangte tumah phungbawm sawm lovin, TC, CS leh TSWM te chauhin kan hmuakin kan thlah a, kan lo hmuak ropui lo hle na in, thu lam erawh chu a puitling hle thung. Airport ah kan in bye bye liam ta chu, khua a harin lung a leng nghal vung vung mai, Pathian zarah tawn lehni a awm thuai ang chu.
Posted by Rama at 6:06 PM 1 comment:
Labels: Hruaitu te min tlawhna report
Saturday, January 3, 2009
ZAN VEN INKHAWM (WATCHNIGHT SERVICE)
Kumin 2008 nihnuhnung ber, ni 31 December 2008 ah hian kan rinloh takin Mizoram House Parell atangin Liaison Officer Pu Khuangkungate nupa in Cancer damlo te nen a dar 8:00PM vel atanga Watchnight service va neihpui turin min rawn sawma, TC kan sawipui phawt hnuah a remtihna in 'aw' kan pawh taa, kan rilru tak pawhin Damlo Mizoram atanga lo kal, rilru a khawhar tak te hnen a va kal chu kan tihtur tak pawh niin kan hriaa, kan lawm hle.
Kan in atangin dar 7:15PM ah kan chhuaka, hetiang kumhlui tawp tur tlaiah hian khawlai hi motor leh leng vak vel hian an khat thin hle renga, traffic a jam nasa hle maia, Mizoram House kan va thlen chuan dar 8:30Pm alo ri der tawh maia, mahse an niho pawh an lo che muang ve hlauha, an lo la inpeih em em bik lova, 8:50Pm ah chuan kan tan taa, L.O. in thuhma tlem a nei tihloh chu keiman ka kengtlang ta vek a.
Pathian thlarau chenpuina in kan hlim hle maia, mittui tla zawih zawih in kan tawngtai hlawma, kan zai bawka, kan hlim avangin hunrei lo te ni mai in alang a, testimony te pawh an sawi hlawma, kan lawm tlang hle. Inkhawmbanah keini nupa chu L.O. ten zanriah min eipui nghala, a lawmawm hle mai. tichuan dar 10:30 Pm ah kan tin ta.
KUMTHAR NI 1. January 2009 BOMBAY MIZO SERVICE(BMCF) 3:30 PM, All Saint Church, Malabar Hill, Mumbai. Vanneihthlak tam maiin, vawiin kumthar ni khat, Inhlantharna inkhawm hi kan BMCF Committee chuan Pathian thusawina hun nei turin min lo ruata, ka inbuatsaihna te Lalpan min tanpuia, hun hlimawm tak mai leh nuam tak kan han hmang ho leh theia, a ropui hle, rinai takin inkhawm pawh kan kal thaa, Mizo nu, hnamdang pasal neia khawsa te ho pawhin an chhungte an rawn hruai tha hlawm hle maia, kan kokim phian mai.
Inkhawmbanah ruai buatsaih lovin Kumthar Cake mawi tak mai leh tuihnai tak mai chu, mihrinna lama upa ber ten cut tur an tih avangin, Pi Rochhungi (Pi C. Lalawii nu) leh keiin kan cut a kan hlim dar dar khawp mai, kohhran pum thlalakna neihho a nia, kan kalkim lemlo na in hun thaah kan ngaia, kan Chairman ber Upa C. Samuela te nupa Zoram lam a Christmas hmang te, Pu Ramzauva te an lo la haw lo na chungin, Kohhran thlalakah kan pawm ta tho a ni awm e.
2nd. January 2009 Vawiin hi Office kai tawh awm tak a nia, mahse territory dangte leh IHQ pawh an la chawl vek niawma kan hriat avangin, 'chawl tlang law law mai ang u' tia ngenna a awm bawk si avang in kan chawl tlang taa, tihtur ka neihna hmun chu Office lam tho a nih avangin kei chu ka office ta tho.
Tlai dar 8:20 Pm vel a nia, kan Security Guard alo kala, " Kapu, rawn hmanhmawh rawh Police lal tak mai leh a hote THQ Compound chhungah an lo lut teuhva, TC leh CS han ko vat rawh min ti" a rawn tia, ka insiam sawk sawka ka chhuk thla taa, nichin tlai dar 3 PM dawn velah khan TC leh Major Patharea chu TC car in an pahnihin an chhuak tih kan Guard chuan a hmuh th8u min hrilh avangin, Police officer hnenah pawh chuan TC shopping nge ni, thildangah a chhuak rih, tih thu ka report nghala. Min barakhaih hle maia, Quarters zawng zawng leh YW Hostel zawng zawng Compound vel a vaia check tur a tih an nih thu min hrilha, lo remtihloh ngawt theih pawh a ni lova, a chhan ka han zawt ru dek dek a, an Officer chuan ' Colonel, pawi ka ti khawp mai, thuruk a nia, ka hrilh vek thei lo che, nichinah telephone in report kan hotuten an dawnga, Salvation Army Compound chhungah puaktheithil kawl ru an awm" tih lam a nia, mahse a ai pawhin a serious mai theia, chu zawng chu ka hrilh theih che a ni" min tia, Kei pawhin zawhbelh chi a ni lo tih ka hrethiama, amaherawhchu Y.W. Hostel check tur chuan mipa Police inluh chu ka remti lo, hmeichhe Police i neih tho ka ringa, chungho chuan check se atha ang, tih ka sawi chu min pawmpuia, hmeichhe Police 3 an ko va, an lo kala, chung chuan an check ta.
THQ Building ah hian family 4 kan awma, TC, CS leh Field Secretary chhungkawhnih Maharastra leh Gujarat te, keimahni chhungkawho bak midang kan awmpui hlawm lo, ka tih avangin min check ta lova, THQ chung chhip zawl erawhchu an fangkual tha khawp mai. Kan Guard Room ah hian kutphah bawk tiat vek, a tuamna lehkha chu a uk, Ajinamoto Rs 3/- man awm vel a tam infun hi Polythine bag chhungah an chhar a, chu erawhchu an ngai pawimawh hmel khawpin alang, an Uifing te an rawn hruai bawk nen, nizan chu kan ralti ru phian maia, dar 10:30 PM velah TC te khawlai leng pawh an lo kir a, mahse Uniform ha lo an nih avangin rawn inlan lo zawk se, kan lo fihlim tan tawh tho bawka tih rilru pu in Quarters lamah ka chhoh tir ta zawka, a ni hian thil hi ngam tak mai hian a rawn sawi vak anga, Police riltam tawh ho kan ti thinur palh ang tih ka hlauh vanga a nia, ka lo ti dikin ka inhria. Dar 11:30PM a TC in a report pe tur a ka han luh chuan Uniform nen alo induang ve zaih tawha, mahse Police Office lam te nen a nih dan tur ang ang chu kan tih zawh tawh thu ka hrilha, zanlaiah kei pawh ka tin taa, Zanlai pelh hretin Zanriah kan ei taa, kan manganna tur leh dawt thu maia pawh a ni thei, kan mualpho theihna lakah Pathianin min tanpui niin kan hriaa, lawmthu kan sawi zawhin 2:00 AM dawnah kan mu ta.
Kan in atangin dar 7:15PM ah kan chhuaka, hetiang kumhlui tawp tur tlaiah hian khawlai hi motor leh leng vak vel hian an khat thin hle renga, traffic a jam nasa hle maia, Mizoram House kan va thlen chuan dar 8:30Pm alo ri der tawh maia, mahse an niho pawh an lo che muang ve hlauha, an lo la inpeih em em bik lova, 8:50Pm ah chuan kan tan taa, L.O. in thuhma tlem a nei tihloh chu keiman ka kengtlang ta vek a.
Pathian thlarau chenpuina in kan hlim hle maia, mittui tla zawih zawih in kan tawngtai hlawma, kan zai bawka, kan hlim avangin hunrei lo te ni mai in alang a, testimony te pawh an sawi hlawma, kan lawm tlang hle. Inkhawmbanah keini nupa chu L.O. ten zanriah min eipui nghala, a lawmawm hle mai. tichuan dar 10:30 Pm ah kan tin ta.
KUMTHAR NI 1. January 2009 BOMBAY MIZO SERVICE(BMCF) 3:30 PM, All Saint Church, Malabar Hill, Mumbai. Vanneihthlak tam maiin, vawiin kumthar ni khat, Inhlantharna inkhawm hi kan BMCF Committee chuan Pathian thusawina hun nei turin min lo ruata, ka inbuatsaihna te Lalpan min tanpuia, hun hlimawm tak mai leh nuam tak kan han hmang ho leh theia, a ropui hle, rinai takin inkhawm pawh kan kal thaa, Mizo nu, hnamdang pasal neia khawsa te ho pawhin an chhungte an rawn hruai tha hlawm hle maia, kan kokim phian mai.
Inkhawmbanah ruai buatsaih lovin Kumthar Cake mawi tak mai leh tuihnai tak mai chu, mihrinna lama upa ber ten cut tur an tih avangin, Pi Rochhungi (Pi C. Lalawii nu) leh keiin kan cut a kan hlim dar dar khawp mai, kohhran pum thlalakna neihho a nia, kan kalkim lemlo na in hun thaah kan ngaia, kan Chairman ber Upa C. Samuela te nupa Zoram lam a Christmas hmang te, Pu Ramzauva te an lo la haw lo na chungin, Kohhran thlalakah kan pawm ta tho a ni awm e.
2nd. January 2009 Vawiin hi Office kai tawh awm tak a nia, mahse territory dangte leh IHQ pawh an la chawl vek niawma kan hriat avangin, 'chawl tlang law law mai ang u' tia ngenna a awm bawk si avang in kan chawl tlang taa, tihtur ka neihna hmun chu Office lam tho a nih avangin kei chu ka office ta tho.
Tlai dar 8:20 Pm vel a nia, kan Security Guard alo kala, " Kapu, rawn hmanhmawh rawh Police lal tak mai leh a hote THQ Compound chhungah an lo lut teuhva, TC leh CS han ko vat rawh min ti" a rawn tia, ka insiam sawk sawka ka chhuk thla taa, nichin tlai dar 3 PM dawn velah khan TC leh Major Patharea chu TC car in an pahnihin an chhuak tih kan Guard chuan a hmuh th8u min hrilh avangin, Police officer hnenah pawh chuan TC shopping nge ni, thildangah a chhuak rih, tih thu ka report nghala. Min barakhaih hle maia, Quarters zawng zawng leh YW Hostel zawng zawng Compound vel a vaia check tur a tih an nih thu min hrilha, lo remtihloh ngawt theih pawh a ni lova, a chhan ka han zawt ru dek dek a, an Officer chuan ' Colonel, pawi ka ti khawp mai, thuruk a nia, ka hrilh vek thei lo che, nichinah telephone in report kan hotuten an dawnga, Salvation Army Compound chhungah puaktheithil kawl ru an awm" tih lam a nia, mahse a ai pawhin a serious mai theia, chu zawng chu ka hrilh theih che a ni" min tia, Kei pawhin zawhbelh chi a ni lo tih ka hrethiama, amaherawhchu Y.W. Hostel check tur chuan mipa Police inluh chu ka remti lo, hmeichhe Police i neih tho ka ringa, chungho chuan check se atha ang, tih ka sawi chu min pawmpuia, hmeichhe Police 3 an ko va, an lo kala, chung chuan an check ta.
THQ Building ah hian family 4 kan awma, TC, CS leh Field Secretary chhungkawhnih Maharastra leh Gujarat te, keimahni chhungkawho bak midang kan awmpui hlawm lo, ka tih avangin min check ta lova, THQ chung chhip zawl erawhchu an fangkual tha khawp mai. Kan Guard Room ah hian kutphah bawk tiat vek, a tuamna lehkha chu a uk, Ajinamoto Rs 3/- man awm vel a tam infun hi Polythine bag chhungah an chhar a, chu erawhchu an ngai pawimawh hmel khawpin alang, an Uifing te an rawn hruai bawk nen, nizan chu kan ralti ru phian maia, dar 10:30 PM velah TC te khawlai leng pawh an lo kir a, mahse Uniform ha lo an nih avangin rawn inlan lo zawk se, kan lo fihlim tan tawh tho bawka tih rilru pu in Quarters lamah ka chhoh tir ta zawka, a ni hian thil hi ngam tak mai hian a rawn sawi vak anga, Police riltam tawh ho kan ti thinur palh ang tih ka hlauh vanga a nia, ka lo ti dikin ka inhria. Dar 11:30PM a TC in a report pe tur a ka han luh chuan Uniform nen alo induang ve zaih tawha, mahse Police Office lam te nen a nih dan tur ang ang chu kan tih zawh tawh thu ka hrilha, zanlaiah kei pawh ka tin taa, Zanlai pelh hretin Zanriah kan ei taa, kan manganna tur leh dawt thu maia pawh a ni thei, kan mualpho theihna lakah Pathianin min tanpui niin kan hriaa, lawmthu kan sawi zawhin 2:00 AM dawnah kan mu ta.
Posted by Rama at 11:58 AM 2 comments:
Labels: Kumthar vuakvet
Subscribe to: Posts (Atom)


c: text/html

text:
Chennai/Shillong, June 19, 2016, Virthli (ONP): Nk. Abigail L. Pakhuongte d/o Chawngi Hrangkhawl, Shillong chun hnesaw takin Bharat University, Chennai hnuoiah Bio-Medical Engineering (BME) 1st Class, 1st Position (Gold Medallist) in a zo.
A hlawtlingna hi Virthli chun ei lawmpui tak zet a, hmatieng peia khawm hlawtlingna lawmum tak tak hai chang pei dingin ditsakna ei inhlan a nih.
A hlawtlingna hi Virthli chun ei lawmpui tak zet a, hmatieng peia khawm hlawtlingna lawmum tak tak hai chang pei dingin ditsakna ei inhlan a nih.

robotstxt: allowed

filter: keep


text:
Adik Tak-Ngai - Aboi Lunglai
Tak-ngai buiya sapthiang changna jotmak. Tak-ngai buiya sangram manrit-a ringchunna jotmak. Tak-ngai buiya adik Church omngaimak. Adik tak-ngai buiya adik Sanringpa jetna jotmak. Greek chong ‘pisteuw’ tihi Johon ning Johon 3:36 han aneiman.
"Anai (Puma Jisu) jiang tak angai mihan amonglui ringna aneijui: hale Anai (Puma Jisu) jiang tak angailui (adaa) mining ringna munoning; taak ha Pathian lungthakna amachunga aom thengpet. (Johon 3:36).
‘Pisteuw’ aratha enrei:
- jetchiak-a kanpeksot
- adet-a chongjui
- keichi kei-ohk omluiya tak ngai
- lungsuk ngailui
Kanininga kakan huanga Christian kani katinomke, hiva tak-ngai hi kanei maknukko tharra nai lachang making.
Hiva tak-ngai hi kanei mak nukko Christian nimaking. Amelpuah jak ha kani. Mathiu 7:21.
Kanininga kakan huanga Christian kani katinomke, hiva tak-ngai hi kanei maknukko tharra nai lachang making. Christian tihi Pathian lah tho, Church a chuantho, ministry chuantho, Chritian leader chang, church membership, tuilut, sialle-sum pek, etc. ngaihi adik Christa-jui-mi (Christian) tina jotmak. Ajaarko Christa juiluiya hiva ngailimhi tho ajot. Puituk (perfect) ko nimashing, taak ha chongjui hale chet-a tak-ngai tihi Christian ringkhuawa omak jot mak. Tak-ngai alulet chonghi ‘tak-ngailui’ kanti. Tinako, chongjuilui, Christa adaa tina ani.
Tak-ngai jaarra Christa ngaidam hale tharra naichangna kanmu. Taak ha leisei katho bak-a limkansir kanei mak nukko adik Christa lajet making. Phur asin-alian (lalnai, office, government, etc.,) karuk-a, kansir le jakna kannei mak nukko, Pathian Thavang keijiang la ommak. Nulepaa chong juiluiya hale manrit luiya kaom nukko, Pathian chitlui mi kani. Asat-a church maikunga athianga mui roiluiya sangram kanchang nukko, Pathian chong thui saa mashing. Ulian hale atar atur ngai chitjak kanei mak nukko, Pathian chong amasak lajet making. Katorjui, kaneijui, katheijui tia kaman kanlian nukko, adik Pathian jet making hale Pathian lungthak ha keijiang om rashe katina ani.
Pathian chongtan hi tute khat ningomke loitor nonashing.
Miring ringkhuahi paarle ramsul anga ani tia Petar ning ati (1. Petar 1:24). Hapkhatjak kanring sunghin adik Christa tokluiya, Bibol aviar kanpaa, aviar kanlam, aviar kanpek han kanlung kanman khop-a kanijui kankanti nukko Puma mel muno nasing. Ajaarko, Pathian chongtan hi tute khat ningomke loitor nonashing. Ramual chunga kanvar-kansin, kannei rakip hale thiamna-chingna rakip hi ilamang verrang ani. Taak ha, Christa lungdo tho mi hako mangno ning. ”Ramual deina rakip hi achuoi, taak ha Pathian lungdo tho mi hako aom thengpet.” 2 Johon 2:17.
Christa ha adik-a tak kan ngai nukko kan endaa ommak. "A-u anai a-enda mihako mithat ani: tu-tu achanga, mithatpu jiang amonglui ringna omak tihi nanjet saake". 1Johon 3:15.
Christian kani kata kalung kaman ngam irra, kan Aimol ule-nai masiam kan endaa jaarra meikhur katum ranghi chitrang asuak.
Chitnaa omak mo? Christian kani kata kalung kaman ngam irra, kan Aimol ule-nai masiam kan endaa jaarra meikhur katum ranghi chitrang asuak. Arak-a lung thonrang asuak.
Endaa le lungsiat omchunna jotmak lungkhat-a.
Endaa jaarra Pathian lungthak kandui rang ani. Endaa le lungsiat omchunna jotmak lungkhat-a. Siadnale tak-ngai omchunna jotmak. Siadna tihi ruk, leisei ngaijak nimak. Lungsunga mankanlian, mi esel, mi enda, etc., ngai hiom ani. Siadna masak jetrei, maakrei hale, adik tak-ngaile kanroiya adik Christa juirei!


text:
Hmarkhawlien, Nov 19, 2017 Virthli (ONP): Independent Church Of India, Cachar Presbytery ‘Golden Jubilee Choir’ hai chun vawizan hin ICI Hmarkhawlien Biek-Inah an music video album hmasatak ‘AMA CHU LA BEISEI RAWP KA TIH’ chu tlangzarna nei an tih.
Golden Jubilee Choir Music Video Release Programme hi Upa Lalramlien Ralsun in keihruoi a ta. Nk. Lily Lalparmawi, Nk. Khupneichawng le Nk. Lalhmasawn haiin Special No. inhlanna nei an ta. An hlapawl remna Golden Jubilee Choir haiin nei bawk an tih. Choir ta dinga infuina thucha le short message Rev. Lalsuokhup, P/S Cachar Presbytery anthawk ngaithlakna nei ning a ta. Upa Hareld Brown le Pastor Ramsiemsang hai ‘Short Speech’ peng an ta. Programme chawitu tak ‘AMA CHU LA BEISEI RAWP KA TIH’ ti Album hi Pastor Songrokhum in a tlangzar ding a nih.
Album tlangzarna hun hmang a ni sung hin Choir Chairman Pu Lallawmthang in ‘Memento Inhlana’ hun hmang bawk a ta, Lawmthu le Choir History hrilna hun a hmang zovin Upa Lalkhawlien in hun tawp tawngtaina a nei ding a nih.
Golden Jubilee Choir – ‘AMA CHU LA BEISEI RAWP KA TIH’ ti Gospel Music Video Album-a hin hla 8 a um a. Studio A16 Record le Tea-a Chhakchhuak Video Production hai kutsuok a ni leiin duthusama tha tawk ni dinga ngai a ni a. 58th Presbytery Conference, dated: 17-19th November huna tlangzar dinga ruohmanna siema um chu rokhawlna hran hran leiin tlangzar a ni ta naw a. Zantieng dar 6:30 PM hin album releasing programme hi hmang tan a ni ta ding a nih. Copy khata Rs. 150 a inchawk thei a ni ding a nih.


text:
Sorkar kum kal mek, 2017-18 chhungin Legal Metrology department chuan ei rawngbawlna gas, a bûk tling lo trip 869 an man tawh a; bûkna hmanraw dik lo 7,848 an man tawh bawk.
Legal Metrology hotute sawi danin, gas bûk tling lo an mante hi report an dawn an bawhzui leh sawi lâwk loa an enfiahna aṭanga an mante a ni a; gas an mante chu a neitu agency-te’n dan anga pawisa chawia an khul chhuah ṭhin bakah, a bûk tlin loh dan azirin man tláwm zawkin mipui hnenah hralh chhuahtir leh ṭhin a ni.
Legal Metrology hotute chuan, ei rawngbawlna gas bûk tling lo an man ṭhin chungchangah tun hnai aṭangin kalphung thar an hmang tih an sawi a; gas an mante chu agency-te’n challan nen Indian Oil Corporation-ah an thawntir leh vek ṭhin tih sawiin, an thawn kîr ngei tih finfiah nan challan copy pawh Legal Metrology pisaah an thehlut ṭhin niin an sawi.
Legal Metrology hian dawr leh chawhmeh zawrhnaa bûkna an hmante pawh an endik ṭhin a, sorkar kum kal mek chhung hian bûkna dik lo 7,848 an man tawh. Tehkhâwng dik lo hmangtute chu pawisa an chawitir ṭhin a, bûkna dik lote pawh an siam diksak ṭhin a ni.
credit, vanglaini


text:
Project Pushpak hnuaia Lawngtlai-Diltlang-Parva kawnga Kawrawng lui kaina lei (RCC bridge) metre 72.50-a thui dawh thar chu nimin khan Governor Lt. Gen. Nirbhay Sharma-a'n a hawng.
Governor chuan, Project Pushpak hnuaia BRO/BRTF-in Kawrawng luiah lei ṭha tak an dawh chu lawmawm a tih thu a sawi a; lei dawh thar chu Mizoram mipui hnenah a hlan tih a puang a ni.
Kaladan Multi Modal Transit Transport Project (KMMTTP) vangin Lawngtlai district chu ram dang nena insumdawn tawnna kawngpui a la ni thuai dawn tih sawiin Larsap chuan, "Sorkarin hmasawnna hna a thawh chu a ṭha zawnga thawhpui zel turin mipui ka sáwm a. Lawngtlai-Diltlang-Parva road pawh siamṭhat zel a ni a, a chhehvel mipuite’n kawng tinrenga hma an sawnpui ka beisei," a ti.
Kawrawng luia lei hi Lawngtlai-Diltlang-Parva road-a lei dawh tur ruahman 12 zinga pakhat a ni a, cheng nuai 736 sênga dawh a ni.
Project Pushpak leh BRTF hotute chuan, Lawngtlai-Diltlang-Parva road chu ṭha taka chei chhunzawm zel an tum thu leh, cheng vbc. 250 sêngin kum thum chhung chei ṭhat hna ruahmanna sorkarah an thehluh tawh thu an sawi.


text:
Ram hruaitute tawngka chhuak hi, a ropui emaw ropui lo emaw, anmahni an zahawm emaw an zahawm lo emaw, thutaka ngaih a ni hrim hrim. Mipui hmaa an thusawi lek phei chu anmahni pawhin an ngai pawimawh zui viau turah ngaih a ni. Mahse, hman atang tawhin kan ram hruaitute leh politician-te hian thu ropui tak an phuhchhuak khat viau mai a, an rilrua lang lian deuh apiang an sawi phawng phawng thin emaw tih mai tur a ni fo.
A chang chuan an sawi loh danin hma an la leh daih a, an sawi loh angin an kal a, chiang faka an sawi tawhte an han pha leh thul. Mipui phu tawk lek hruaitu kan neih thin vang pawh a ni mai thei, beisei sang teh ual lo ila a hahdam phian awm mai thei, tih chu mi thenkhat ngaihdan a ni.
Chutiang zawnga teh chuan nikum kum tawp lama mipuiin beiseina sang tak nena hneh taka an thlantlin tak Mizoram sorkar ding lai hi an danglamna tehchiam hmuh tur a la vang khawp mai. Kum tir lam kha chuan 'Change' tih tawngkam an sawi ri chhen a, mahse, tun hmaa mi, a thing bawk kha kan herlum leh dawn ni te pawhin a ang leh ta riau mai.
Kum chanve chuang kan hmang tawh a, kan sorkar pawhin thla sarih a lo pumhlum ve ta reng mai. Hetih chhung hian hmalakna lian tham hmuh tur a la awm lo a, chutih laiin ram hruaitute erawh chuan an ka an ang nasa ngang mai a, a then phei chu an tawngka chhuak a hraw a, an inlek mah mah emaw tih tur a ni.
MLA leh parliamentary secretary-te chu sawi loh cabinet minister-te zingah pawh na tak taka officer hau sawi tur an awm. Officer chu sawi loh clerk te pawh liak erh hreh lo an awm niia sawi a ni. Sorkar hnathawk tana hrawn hrehawm hmel tak takte pawh an awm.
India ram politician-te hi an chhangchhe ang reng thin khawp a, criminal case nei te an awm nawk thin. A then lahin sorkar hnathawkte an hau thidang thul, kut lo thlak tawk an awm bawk. Heng vai politician-te ze tha lo hi Mizoram hruaitute hian an la lut ve ang tih a hlauhawm khawp mai. Chutiang chu tun hnaia an din Ethics Committee mawhphurhna tur ni awm tak a ni.
Kar kal ta lawk pawh khan cabibet minister pakhat chuan a car (a mimal ta ni lo) tai palh hlektu college driver pakhat chungah action a la a nih kha. Ngaihdam dil leh thupha chawi paha a senso pawh tum an inhuam thu an sawi laiin minister hian, "Ka ngaidam dawn lo che," a ti bur a, "Khawi khaw chhuak nge i nih? MNF i ni maw?" te a ti a, a hna atanga a banna tura case siamtir turin police te chu thu a pe zui niin Zozam Weekly chuan thu a dawng.
Mahse, chutiang leka inbantir emaw jail intantir emaw chu a rem meuh si lo a, traffic police lamin pawisa chawitirin an chhuah leh ta a ni.
Minister hian ama mimal car ni lo mah se national flag tarna car hi a roh viau a, sorkar ta a nih avang hian a ui hle a ni mai thei. A lehlamah chuan minister leh driver inkar hi a zau hle a, inhmachhawna indawr tur pawh an ni lo a, inchhuahchhala invau tur lah an ni hek lo.
Kum 10 chhung beh tawh hnua hneh taka sorkarna siam an nih avang hian lal hrawt mai a awl duh viau mai thei. Hruaitute hian sawisel an haw viau ang tih a hlauhawm a, anmahni sawiseltu leh khaktu apiangte vau beh an tum zel a nih phei chuan mipui hmelmaah an inchhuah mai ang tih pawh hlauhawm tak a ni.
Sorkar hnathawkte chunga a pawng a puia inlek viau a, han vau leh khur khur thinte hi a tha lem lo ang. Chutih laiin, a tul huna sorkar hnathawkte hrawng ngam leh khuahkhirh ngam hruaitu nih erawh a ngai khawp mai.
Mipui hriata an lo sawi tawh leh an puanzar tawhte bawhzuina kawngah hian kan sorkar thar hi fak leh sawisel a hlawh tan viau.
Kum tir lamah khan sorkarin Ethics Committee a din a, hun engemaw chen an rial vang vang a, member atana ruat thenkhat, Zozam Weekly-in a biakpawh thinte chuan an hnathawh dan tur 'terms of reference' pawh hmuh tur awm hmaa pawm mai a harsat thu an sawi. Hun a liam hnu feah kar kal ta tawp lamah khan meeting hmasa ber an nei chauh a nih kha. Mahse, Terms of Reference pawh chu an la peihfel ta chuang lo cheu! Ethics Committee hi inthlan campaign laia 'Kan sorkar chuan Upa Rual kan din ang' an tih kha a ni mai thei.
Inthlan campaign manifesto-a lang - MLA te hlawh leh hamthatna zirchianga rawtna siam tur Expert Committee erawh din a la ni lo. Mipui hmaa an intiam tawhna a nih avangin an tihhlawhtlin ngei a ngai ang.
Sorkar hmasaah khan pu ber leh a thuihhruaite tawng tam thin kha buaipui tham a tling a, an thusawi an umphak loh fo avangin nuihzatthlak lamah a kal lek lek thin. Tuna ram hruaitute pawh hian kum chanve awrh chhung hian thil an sawi hnem ta malh malh viau mai. An thu leh ui bengah hlin tur a awm lo ang tih pawh hlauhawm tak a ni der tawh.
January thla khan education minister chuan school education department-a officer-te a kawm a, chutih hun lai chu parliamentary secretary chungchanga mipui an la chian loh zual lai kha a ni. Chumi tum chuan minister chuan parliamentary secretary-te dinhmun sawifiahin, sorkar duty pawimawh khawih tur an nih thu leh sorkar hmasaa adviser-te ang lovin sorkar sum sen belh tam lo zawngin MLA hlawh an rin tur thu a sawi a nih kha.
Thla hnih a liam awrh a, house-ah parliamentary secretary-te dawn tur hlawh leh hamthatna chungchang (salaries & allowances bill) chief minister-in a putluhah kha chuan minister of state hlawh leh hamthatna ang tho an lak tur thu a chuang thung.
Vanapa Hall leh a chhehvel chungchang an sawi dan pawh hi a chiri ang reng khawp mai. Tlem lai deuh khan minister-in STA meeting-ah Mizofed petrol pump hmun hi public parking atana hman rel a nih thu a sawi a, mahse tun hnai mai khan he minister bawk hian Vanapa Hall sak that a nih tur thu a sawinaah petrol pump hmun pawh hi hall chuan a huam tel tur thu a sawi leh thung.
Minister zingah hian tawng huai tak tak an awm laiin fim taka ngaihtuah tih hriat tak, thawm tina pung pung duh miah lo an awm. |henkhat chu chanchintharah an lang sek a, khuallianah an tang awl lo a. Chutih laiin, an telna tur awm nia lang lovah chuan khuallian atana sawm chhuah hleih theih loh, thawm nei lian lem lo te an awm. An hnathawh chin han en chuan a thawm zawi apiangte hian hna an thawk chak zawk emaw tih tur a ni.
Sorkar thar chungchanga sawi lar tak mai chu chief minister zin ngun chungchang hi a ni ngei ang. Builum khua tuiin a chim pil mek laia khaw mipuite mangan em em lai leh Aizawla chengten tui harsatna namen lo an tawh lai te, GAWSS phase - II a buai lai tak te khan ram danga a zin avangin sawiseltu an awm a nih kha. A zinna lah chu official programme a ni lo lehnghal.
Ram hruaitute thusawi hian sawi zui a hlawh duh viau a, Singapore-a chief minister thusawi pawh khan India ram a fan chhuak a nih kha. Mizoramah pawh kan lo chai ve viau nghe nghe. Thu an thlah tawh hi chuan a nih tur ang a ni zo vek tawh a, an tih fuh loh chuan anmahni a vaw let na duh viau a ni.
April ni 30, 2009 khan chief minister hian CMO conference room-ah press mite a kawm a, chumi tum chuan Mizoram Liquor Total Prohibition Act ennawn a, ram tana tha tura huaisen taka kalpui a tum thu a sawi (Vanglaini May 1,2009). Chumi hnu atang chuan zu khapna chungchangah inhnialna a lo chhuak ta chiam a nih kha. Sorkar lam pawhin tlawmngai pawl leh Kohhrante ngaihdan a zawt kual ta.
Inhnialna leh sawihona a tam tak viau hnu chuan chief minister-in thuchhuah a siam ta a, "...Zu khapna dan thlahdul emaw, beer zawrh dan siam emaw hi kan sorkarin a tum emaw, sorkar level-a sawiho emaw a awm ka hre miah lo a. Ka awm loh hlanin sawihona an neih leh neih loh kan hotute ka zawhin hria an awm lo a ni. Chuvangin, hetiang hawi zawnga sawi an awm a nih pawhin mimal ngaihdan a ni a, sorkarin a hriatpui lo tih hi Zoram mipuite hnenah ka puang duh a ni," a ti leh lawi si. Kohhran rawn lo leh an remtihna lo chuan zu khapna dan hi tihdanglam a tum loh thu a sawi bawk.
Sorkar-in commission a din tawh zingah Builum compensation felhlel chungchang chhui tura din Inquiry Commission hi a langsar viau. Mipuiin an ngaihven a, a chhuitu tura ruat SL Sailo (IAS Retd.) pawhin theihtawp chhuaha hmalak a tum niin a lang. Mahse, buaithlak ta chu hnathawhna tur office leh amah puitu tur staff an ngaihtuahsak lawk lo kha a ni. Kar hmasa lamah khan hna a tan thei chauh a, thla thum chhung hun pek a ni si a, a hmabak en hian a zo hman lo ang tih pawh hlauhawm tak a ni.
March thla tawp lam khan mau sawngbawlna - Mizoram Venus Bamboo Product Pvt. Ltd. chungchang chhuitu tur Commission din a ni tawh bawk. Mahse, sorkar lam tuan a fum lutuk a, office leh staff leh hmanrua (computer) te an pe thei lawk lo. Appointment letter an hmu tlai viau bawk nen, hna an thawh tak tak dawn chuan hun tiam (thla thum) a lo ral titih der tawh!
Tlangkam titi-ah chuan sorkar hian Thenzawlah Golf zirna hmun changkang tak siam a tum nia sawi a ni. Thil tul a nih leh nih loh te, sum leh pai chungchang te chu mipui ngaihdan ni ta se, hemi chungchang hi ZENICS lamin an buaipui deuh tih thawm a awm avangin Zozam Weekly chuan ZENICS chairman a be pawp a, mahse, engmah a sawi chiang duh lo.
Kan chief minister-in, "Congress party-in 'kan ti ang' kan tih chu kan ti zel" a tih thin ang deuhin inthlan campaign lai leh sorkar an din hlim chhawna an sawi zawng zawngte hi an la tihhlawhtling chho zel turah ngai ila. Tuna an kal danah hi chuan an vuaicha rih deuh ni chuan a lang. Tun hma kha chuan politician-te hian 'licence to lie' neiah an inngai emaw tih tur a ni thin. Thil tam tak an sawi a, an tiam duah a, mipui tihlawm an tum luatah an tih theih loh tur leh an tih tum loh pui pawh 'kan ti ang' an ti thla zen thin. Chutiang politician-te chu mipuiin kan iai phah chuang lo a, dawt leh thutak sawipawlh vel chu an nihnain a ken tela ngaihna pawh a awm niin a lang.
Mahse, mi tak tak lo na na na chu ngaihsan der reng theih ni hek lo, chhuan thar an lo chhuak zel a, tunlai thangthar zingah hi chuan nu leh paten an ngaihdan leh an zah em em politician-te khan ngaihdan an hlawh ta mang miah lo. Mizo history-a chhuan hrang hrang zinga lehkhathiam tamna ber 'lehkhathiam generation' tih hial tlakte hian an rualpui dangte ang bawkin ngaihsan tur te, entawn tur te an dap ve reng. Mahse, chutianga an mi zawn chu politician-ho zingah an la hmu zo meuh lo niin a lang.
Monday, August 3, 2009
Open Your Mouth - Ha ha ha!!!
Ram hruaitute tawngka chhuak hi, a ropui emaw ropui lo emaw, anmahni an zahawm emaw an zahawm lo emaw, thutaka ngaih a ni hrim hrim. Mipui hmaa an thusawi lek phei chu anmahni pawhin an ngai pawimawh zui viau turah ngaih a ni. Mahse, hman atang tawhin kan ram hruaitute leh politician-te hian thu ropui tak an phuhchhuak khat viau mai a, an rilrua lang lian deuh apiang an sawi phawng phawng thin emaw tih mai tur a ni fo.
1 comment:
- AnonymousJanuary 30, 2013 at 3:42 AM
Hello, I think your site might be having browser compatibility issues.ReplyDelete
When I look at your website in Safari, it looks fine but
when opening in Internet Explorer, it has some
overlapping. I just wanted to give you a quick heads up!
Other then that, very good blog!
Feel free to surf to my homepage used bucket truck sales
Feel free to visit my web page ; utility trucks


text:
Zantieng vawikhat chu, buthing le kurtai dawmin kan in sir lai chun ka lo ngir a, ka u (cousin) pakhatin,’ehe kekawr khawm bun loin tuola I ngir a, I nengneng kha ka lak pek dai ding che,’ ami hung ti chuh, baklengin ina ka tlan lut a, ‘pi ka u in ka neng2 ami lakpek tum, kha thup vat rawh,’ tiin ka kurtai chawi chu ka pi(fam) chu pein a kuomah chun ka zuolko a. Ka pi hlak chun innui ker2in,’ a iengdinga lakpek I tum?’ tiin ka u hung lut chu alo halfiem a, kei hlak chun thawfuk inti fahranin ka pi sira chun ngirin an rum thei ang takin a khem damin ka u chu ka lo mel ve bawk leh, ka u hlak chun inza fahrana khek tuorin,’boi neng2 khawm ila hriet naw ni maw?’ti a a suok zo chun, ka pi chun ‘kha fa vat2 rawh’ tiin ami pek kir nawk nghal a. (neng2 kha ka kurtai chawi kha ni loin, kum 30 zet ei leng ve vang ta hnung khawma’n hih, a khata chel lova lan zun thei chuong lo hi a lo nih ti kha lo lan hre ve tlat lo chu, haha ). Kha tum lawma ka u ka hnam dan le ka neng2 chan kan lau dan kha aw.. Kum 20 hnunga ka hang ngaituo kir nawk chang hin, khang panglai hun, a sie a tha khawm la hre mumal lo, nu le pa chu iengkim ei dit le ei nuom2 mi thaw pek thei dinga ei ngailai hun, lungril thienghlim taka hringnun a suk a tung ei lo hraw lai hun khan lung chu a min leng ve hlak e. Ei khawvel kha pansak panthlang, inkawl le vel le sikul trina nuhai le a neitu hai hriet inlau taka mi dil a tui van hlieu kha ani deu top el a, in ei hang luta, buthing dawm ding alo um lem khan chu khawvel a khan hang engto em2 ding kha a um ta hranpa nawh. Sunghaiin bawngnene phit(powder) I bar ruk rek ta ni maw? an mi hang ti a, ‘guk nawh !’ ei hang ti khu suih hun lai, hnap intol pir pera motor acid puontieka in chiea ei liekruk hun hai, rem le rem loin trukri sungah an min lut tir a,’khawvel invir I proof nuom tak2 maw?’ ti a ruol u lem haiin an min dawn a ’AW’ ka ti char le inruola sikul tlanga inthawka an min hlum(nam kui?) lai hai dam khan, ei khawvel hmang kha tulai thumb generationa naupang lem hai tadingin ‘thring’ ni sien khawm ei nun kha a boring ve zung2 naw a, ei khawsak hai kha harsa in rethei inla khawm ei nun kha a va hlimin a lova thienghlim si de aw.
Khawvel sik le sa a hung intlak a, hna hlui hai tilin hna thar a hung in der a, chu ang bawkin khawvel mihriem hai khawm ruoltha thenkhat le hmangaitu thenkhat in fam ro lungmuol an mi lo liemsan a, eini hlak chu duthusamna khawvel, du ang kim si lona hringnuna hin ei lungawina ding zawng reng2in ei damlai hun hi khingbai taka hmang peiin hieng ang hrim hin eila hmangzo awm si a, hmatieng hun hlak chu ei thu a ei rel thei ni lo, hun liemta hnung le nunhlui ngai re thei tak2 chuong loin ei khawvel hringnun hlak chu second tin hmang zo a chatuon ram min hnai tir peiin hmatieng ke ei la pen pei chu ani a. Hehe ke hi pen pen ei ta, ei chawl hman hma in tawp nawk dei ei ta, ei tawp phat hlak chu ,’ a sa a na’ or ’a thienghlim e a thienghlim e’ tiin a pakhat lem2 hin chawl loin khek nawk char2 ei ta. Ei tawpna hun ding hlak chu ei hriet si nawh, ei ringna le innghatna thupui hlak chun iengtik lai khawma’n hung thut thei ran ani leiin inring zinga um dingin ami ti a, chulai ran chun ei inring naw lai tak, rukru angin a hung ding a mi ti pek nawk angreng si, rukru anga a hung ding ani si chun rukru hai hlak chu mi har lai le inring lai an che ngai bawk si nawh,huizz.. inring zinga ei uma ei in ring naw lai tak hung a tum tlat bawk si chun a tu lem hin am eiin chan fuk lem ding chu maw..ti dam ka ngaituo chang hin chu kei, aizawl English medium a khawm ‘C ‘ as in cherry pheikhawk nawtnala ti traltu tlunglu hi chu an hai ve mep hlak. Hringnun umzie tak hi iem nieng a ti aw tiin phak ang tawk2in amin ngaituotir ve hlak a, hi ka hringnun bul tan nadinga a ropuizie le themthiemzie hai chenin a min sui tir hlak. Mihriem taksa bung le peng hrang2, le thisenzam samzai khawm tiet lo in rem kawkal rek ruk, sienkhawm buoi thak lo a an thaw ding ang seng thawka an hang insuikhawm dan dam, thil tha le sie hriet hrang theina lungril ei nei dam, khawvela ei la hmu ngailo le hmu phak lo, nachu a um ngei ani ti ei hriet theina lungril le a hmelhmang le phiengphung ding awm chena suongtuo thei a ami siemna rihngawt khawm hin a ropuizie a min hriet nawn tir nawk hlak.
Hmelsie an um a, hmeltha khawm an um bawk a, I hmelsie ti chu ka ta ding chun hi takram khawvel anthawka suongtuo khawvel chen khawma a neka thlang lem ding um ta chuong lo khawpa tha ani thei, chu ang bawkin I hmeltha ti chu ka ta ding chun tawngtaipui ngai hiel khawpa sie ani ve thei tho bawk. I neka ropui lem le var lem, invet le mawl lem tiemseng lo an um, sienkhawm siemtu themthiemna zarah hi khawvel lo um ta le la hung um nawk pei dingah I tlukpui chu nang char kha I um, midangin tha an ti le tha a an hriet an thaw kha I ta dingin a tha vawng kher nawh. I hringnun khawvel kha I ta a ni a, tha ni a I hriet le tha I ti chu thaw la, midang mitmei veng kher naw rawh. Sienkhawm ‘tha I ti chu thaw la’ ti lei el khan I nuom2 thaw chuong kher naw, hi khawvela hin nang chau I cheng naw ti I hriet kha. Siemtu ropuina le thilthawtheina vawrtawp infunkhawmna, khawvel varna le thiemna in a suisuok phak ngai lo ding, a masterpiece chu nang mihriem, chatuon hringna neia induong ngei kha I lo ni e, chulei chun siemtu’n ama angpui tho a a siem I mihriempui dang hai I chunga leng ding an um naw a, midang hnuoisie le hmusit thei khawm I ni bik chuong bawk nawh. I ta dinga tha I hriet ang tho khan midang ta dinga tha I hriet a, I chengna khawvela midang la hung cheng pei ding haiin I hming an la hung hriet pei I nuom chun nang le I chipui hai tadingin thil tha va thaw la, hringnun umzie hi I phak ang tawk2in va zawng ve ta..ei hang ti ve deu duot ani chu teh..!
(rohming@ymail.com)


text:
Sawhkhawk (May 13, 2018)
Sawhkhawk of the day
Pu Duhoma chu ZPM chuan Chief Minister atan an vawrh chhuak ta a ni a, amah hi IPS a nih lai pawha tha taka hna thawk kha a ni a, ram rawngbawlna ngai pawimawha bansan a ni bawk a. Kohhran Upa, an kohhranin camp an siam pawha speaker-a hman ngam a ni a, mi tha lo tak hi chu a ni lo tih a chiang viau mai. Chutih rual erawh chuan kan ramah hian tangrual pawl kan tih ang chi hi an ropui vak thei lo ni hian ka hria a. MPC hi chu an ruh nget nget thin viau a, an tam lem lo va, mi dang zawng hi chu Congress leh MNF hi kan ni deuh thum mai ni hian ka hmu a. Neutral deuh anga insawite pawh hi mi tha thlan tur tiin inhrilh chamchi thin mah ila inthlan tak tak a nih meuh hi chuan awn lam hi kan lo nei tho zel. Heng thil ka ngaituah hian, mi tha tak tak hi kal kânin a ngaite zinga mi bawk hi kan thlang leh mai hian ka ring rilru deuh tlat mai. – Rsa
Chawlhkar hnih liam ta vel kha a ni ta mai thei, ‘Sawhkhawk’-ah hian Congress sorkar hlawhchhamna kha an rawn ziah a, a dik ka lo ti ve khawp mai. NLUP hlawhtlinna an sawi te, khelmual tha kan neih te leh thil dang dang, an hmalakna, ram tana chhenfakawm tak tak chu a awm teuh vang; mahse, mipui nawlpuiin kan chhawr theihna tur chi-ah hian an hlawhchham ni hian ka hmu ve a, chu tak chu mi retheite kan retheihna tizualtu a ni bawk si niin ka hria. An rawn sawi ang khan ni tin mamawh buhfai, chini, gas leh thil dang angah hian sorkar hmasa kha an tluk lo riau hian ka hmu ve a, hei hi man tova lei ve zung zung thei lote tan chuan a hrehawm em a ni. – Ampuia
Tun Pathiannia in article chhuaha inziak ang khan, kan ram hian inthlan kan lo hnaih leh ta hle mai a, ram hruaitute chu an pawimawh ngei mai a; mahse, nang leh kei hian tih theih kan nei a ni. Tun tum inthlan na na na hi chu party ni lovin, kan ram tana tha tur hi thlang chhuak thei turin rilru leh ngaihtuahna seng ila ka va ti em! Vote an rawn zawng leh dawn a, an intitlawm leh dawn a; mahse, a tak taka thawk duh mihring hi kan mamawh tawh a ni. Kha chen kha bumin kan lo awm tawh a, tun tum chu bum theihin i awm lo teh ang u. Tawngtaina nen, Pathian rawn chungin he inthlan lo awm tur hi kan ram hian lo hmachhawn ila, Pathian aw ngaihthla chungin vote i thlak teh ang u. – Sylvia
Tuirini lei chhia tuartute chu an va khawngaihthlak ve aw! TV chanchin thara an YMA hruaitute emaw ni an kawmnaah khan an MLA leh sorkar lam kha an dem deuh niin a lang a, a dawhtu tur lam lah an insawi thiam bawk si a. A enga pawh chu ni sela, kan sorkar hrawn mek hian mipui hi chu kawng hrang hrangah hian min ngaihthah deuh ni chuan ka hria. Thingtlang lam chang ni lo, khawpuiah pawh hian ni tin mamawh – tui, gas leh thil dang hi a buaithlak em mai! – Ampuia
Mizote hi eng emaw chang chuan nihna duh kan inti ve fo thin a, a dikin ka hria. Hlawh neih theih miah lohna pawlah pawh hian hruaitu tur inthlan dawnah meuh hi chuan chuh tumte hi chuan tan an la viau zel a, tlawmngaia thawh ngai chi angah pawh hian campaign ang ema sawi theih ni chiah si loh hian tan hi chu an la vak zel tho. Nihna hi chu a hlu a, chutih rual chuan eng pawlah pawh tel ila, kan dinhmunin a tlin tawk chanvo leh mawhphurhna kan chan theuh tha taka kan hlen hi a pawimawh ber tih i i hre thar theuh teh ang u. – 9436360899
Kristian rama thleng âwm ang lo tak tak hi kan ramah hian a thleng ta fo mai. Tun hnaiah khawlaia mi sawisak tih thawm a ri a, thihna hial a thleng a. Hei hi a chhan chhui dawn chuan thil tam tak a awm thei ang, a pawimawh ber chu chhungkua hi a ni ngei ang, chhungkaw inenkawlna tha atanga seilian naupang hi chu tleirawl sual kan tih angte hi han neiin han thle ve bak bak thin mah se, Pathian zahna chen hi an nei tlat thin. Kan ram a that zel nan hian Kohhran a tan a ngai a, a pui turin mahni in chhung theuhvah nu leh paten rim taka kan fate tana kan thawh hi a ngai bawk a ni. Kan tan rual chuan zu zawrh tih mai mai hi chuan min tibuai lo tawp ang. – Mamuani
Mi tam tak chuan Kohhran hi an han sel thin a, zu zawrh chungchangah te pawh mahni kuang lo nawrah te pawh kan chhuah a. Mahse, kan rinpui ber Bible kan chhiar chuan sakhaw hruaitu, Puithiamte kha an Lalten an rawn ber zel a ni a. Ram rorelna hi Pathian hian a kut ken tur a ni a, a rawngbawltute chuan an thawk thei kher lo vang; mahse, Kohhran thurawn hi chu a ngaichang thiam turah ka ngai. Tin, kan ramin hetiang dinhmun a thlen theih chhan hi hi Kohhran leh Kohhran mite tawngtaina rah a tih loh theih loh, Kohhran hi awm lo ta se, sorkar kan hrawn tawh tam tak hian tun hi min thlen ka ring lo. – Sampuia
Comments
Leave a Reply
You must be logged in to post a comment.


text:
Hringnun khawvel kan zawhlai hian a bumboh lai te hi chu awm ve thin ngei mai. Tunlai ka thiltih a tluang theilo.. Ka sum neihna a chatlak a, in renchem tak a awmlaiin ka bike a chhe ve leh thung a ka chhut tel hauhloh sum tamtak ka sen a ngai a. Ka awmna hmunah thinthi in ka awm theilo CWd te hian red card min hmuh an tum reng a. Ka awm hun chhung a zawh tawh vang a ni. Chutah! ka thilziah min check sak tu tur ka pu chuan engmah a la en hmanlo a, lehkhabu min ziah san veng veng bawk si. Rilru hmanhmawh nen hi chuan a inmil lo khawp mai.
Ka nu pawh ahna atangin a retired ta a, sorkar hna pension rak thleng a a thawk chu a lawmawm viau mai. Hetih lai hian kapatea nupui thihna in kan chhungkua min tuam bawk a. A thihni hi ka first cousin nupui neihni a ni! Engkimah lawmthu hril zelin" tih a ni bawk si a, Halleluiah! anyway... Pathianin kan tan a kawng ruat a nih chuan lawmtak a pawm mai tur kan lo ni.. a hahthlak thin ngawt mai!Alehlamah chuan malsawmna chhiarsen loh min vur ve bawk a, a lawmawm tho mai
Tuesday, June 15, 2010
Halleluiah..anyway!
Hringnun khawvel kan zawhlai hian a bumboh lai te hi chu awm ve thin ngei mai. Tunlai ka thiltih a tluang theilo.. Ka sum neihna a chatlak a, in renchem tak a awmlaiin ka bike a chhe ve leh thung a ka chhut tel hauhloh sum tamtak ka sen a ngai a. Ka awmna hmunah thinthi in ka awm theilo CWd te hian red card min hmuh an tum reng a. Ka awm hun chhung a zawh tawh vang a ni. Chutah! ka thilziah min check sak tu tur ka pu chuan engmah a la en hmanlo a, lehkhabu min ziah san veng veng bawk si. Rilru hmanhmawh nen hi chuan a inmil lo khawp mai.
6 comments:
- Sekibuhchhuak said...
-
Buaina chhum kara malsawmna tih kha ka rilru-ah alo lang.
Halleluih...anywa! :-)
- June 16, 2010 at 10:44 PM
- Calliopia said...
-
A va zia lo ve mawle. Thil tluan loh lai hi a awm ve ani. I guide chu a va han nikhua lo mai mai e awww mahse zawh ni chu a la awm ve mai ang, lungngai suh. I nu chu ni e a lawmpuiawm e. Kei ka nu leh pa te ve ve pension an thleng zo lo a. Chuan a thim lam aiin a eng lam thlir fo hi a tha e. The darkest hour is just before dawn an tih kha maw.
- June 17, 2010 at 7:49 PM
- Zaia said...
-
Hlim reng ila, lungngaih mangan hrehawmzia kan hre thei lovang. Nuamsa takin awm reng ila, Pathian kan hlat tial tial maithei..
'Halleluiah...any way' i ti thei chu a lawmawm.
- June 17, 2010 at 10:27 PM
- sawmpuia said...
-
@Seki: Nang ni phei chuan atakin in dai nasa ngawt ang. A buaithlak a nih hi Wc ka tran p
oh an chak theilo.
@Calliopia: I nu leh pa te chu an va khawngaihthlak ve. Nia i sawi ang hian early dawn is breaking ve tawh a ni mahna... han nghak hram hram ila phot maiin.@
Zaia: Hotupa, ni e tiraw kawng ngil reng zawh hi a lo har a nih hi. Mahse harsatna te pawh kan tan chuan malsawmna an ni ve tho a lom..
- June 18, 2010 at 12:59 AM
- mesjay said...
-
Harsatna tinrengin min chim a,engthawlna ni kan tawng tawh dawn lo emaw tih chang a awm thin. Hla thu in "It's always darkest before the dawn" a tih kha.
- June 20, 2010 at 2:21 PM
- sawmpuia said...
-
@mesjay: Nia.. i soi hi a dik ngei ka ring a ni...hla phuahtu te hi an va han thiam thin tak.
- June 21, 2010 at 2:13 PM